પલ્લેકલઃ અનુભવી બેટ્સમેન ઉપુલ થારંગા આગામી રવિવારથી દામ્બુલામાં ભારત સામે શરૂ થઈ રહેલી પાંચ વન ડે મેચની શ્રેણીમાં ૧૫ સભ્યોની શ્રીલંકન ટીમનું નેતૃત્વ સંભાળશે. થારંગા ભારત સામે ટેસ્ટ શ્રેણીની છ ઇનિંગ્સમાં ફક્ત ૮૮ રન જ બનાવી શક્યો હતો, જેમાં શ્રીલંકાને ૦-૩થી હારનો સામનો કરવો પડ્યો હતો. એન્જેલો મેથ્યુસે જુલાઈમાં ઘરેલુ શ્રેણીમાં ઝિમ્બાબ્વે સામે ૨-૩થી પરાજય બાદ વન ડે ટીમની કેપ્ટનશિપ છોડી દીધી હતી, જેના કારણે થારંગાને ટીમનો કેપ્ટન બનાવવામાં આવ્યો છે. મેથ્યુસ એક ખેલાડી તરીકે ટીમમાં જ રહેશે.